open-index/open-wikipedia-markdown huggingface dataset:
Εγγυημένες δανειακές υποχρεώσεις

Τα **εξασφαλισμένα ομόλογα χρέους** ή **ομόλογα ασφαλισμένων δανείων** ή **εγγυημένες υποχρεώσεις χρέους** (αγγλικά: *collateralized debt obligations*, *CDOs*) είναι μια μορφή μη ρυθμισμένων νομοθετικά χρεογράφων εγγυημένων δανείων και δομημένων επενδυτικών προϊόντων που παράγονται από την τιτλοποίηση ομάδας ομοειδών στοιχείων. Αυτά τα στοιχεία (συχνά δάνεια) διαχωρίζονται από τα πρακτορεία πιστοληπτικής βαθμολόγησης, τα οποία αποτιμούν την αξία τους σε διαφορετικά μερίδια (τίτλους). Τα πρωτεύοντα μερίδια βαθμολογούνται με ΑΑΑ, τα μεσαία μεταξύ ΑΑ και ΒΒ, ενώ τα κεφαλαιακά μερίδια παραμένουν χωρίς βαθμολογία. Μεγαλύτερο κίνδυνο ενσωματώνουν τα τελευταία στη σειρά παραγωγής χρεόγραφα, τα οποία απολαμβάνουν και μεγαλύτερων αποδόσεων. 

Πολλοί αναλυτές και αρθρογράφοι κατηγόρησαν τα συγκεκριμένα χρεόγραφα για τη χρηματοπιστωτική κρίση του 2007 λόγω της πολυπλοκότητάς τους και την αδυναμία των πρακτορείων βαθμολόγησης να τα αποτιμήσουν στη σωστή τους βάση.

## Παραπομπές


Κατηγορία:Δίκαιο αξιογράφων
Κατηγορία:Χρηματοοικονομικά
Κατηγορία:Χρηματοοικονομικές υπηρεσίες
Κατηγορία:Δημοσιονομικό δίκαιο
Κατηγορία:Αγορά ομολόγων
Πάλλαντας (αποσαφήνιση)

Στην ελληνική μυθολογία με το όνομα **Πάλλαντας** (***Πάλλας***) είναι γνωστά τα παρακάτω 5 πρόσωπα:

# Γιος του Τιτάνα Κρείου και της Ευρυβίης, αδελφός του Πέρση και του Αστραίου. Ο Πάλλαντας ζευγάρωσε με τη Στύγα, κόρη του Ωκεανού, και μαζί απέκτησαν σύμφωνα με τη *[[Θεογονία]]* του Ησιόδου 4 παιδιά: το Κράτος, τη Βία, τον Ζήλο και τη Νίκη (σε άλλες εκδοχές πάντως το Κράτος είναι νόθο παιδί του Δία). Σύμφωνα με άλλες παραδόσεις, ο Πάλλαντας ήταν πατέρας της Ηούς.
# Ο ένας από τους 50 γιους του Λυκάονα της Αρκαδίας. Ο Πάλλαντας αυτός ήταν ο επώνυμος ήρωας της αρκαδικής πόλεως Παλλάντιο(ν). Κόρη του ήταν η Χρύση, η σύζυγος του βασιλιά Δαρδάνου, ενώ εγγονός του Πάλλαντα ήταν ο Εύανδρος.
# Ο Βιργίλιος αναφέρει και έναν άλλο Πάλλαντα, που ήταν δισέγγονος του προηγούμενου (γιος του Ευάνδρου), επώνυμος ήρωας του Παλλαντίου και ένας από τους Αινειάδες, τους συντρόφους δηλαδή του Αινεία, και συμμετείχε στον πόλεμο κατά του Τούρνου στην Ιταλία.
# Ένας από τους Γίγαντες, πατέρας σύμφωνα με μεταγενέστερο μύθο της θεάς Αθηνάς. Από αυτόν πήρε η Αθηνά το επίθετο ***Παλλάς***. Ο Πάλλαντας προσπάθησε να βιάσει την Αθηνά, αλλά η θεά τον σκότωσε, τον έγδαρε και φόρεσε το δέρμα του, προσθέτοντας επιπλέον στα πόδια της τις λεγόμενες «πτέρυγες του Πάλλαντος».
# Γιος του Πανδίονα και πατέρας των 50 Παλλαντιδών, οι οποίοι επαναστάτησαν εναντίον του Θησέα. Αδελφοί του Πάλλαντα αυτού ήταν ο Λύκος, ο Νίσος και ο Αιγέας, ο πατέρας του Θησέα, συλλογικά γνωστοί ως Πανδιονίδες, που επανακατέλαβαν την εξουσία στην Αθήνα. Ο Πάλλαντας σκοτώθηκε μαζί με πολλούς από τους γιους του από τον Θησέα.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Πρόσωπα της ελληνικής μυθολογίας
Κατηγορία:Γίγαντες
Κατηγορία:Παιδιά του Ποσειδώνα
Κωνσταντίνος Μπλάτσης

Ο **Κωνσταντίνος "Κον" Μπλάτσης** (αγγλικά: *Con Blatsis*, 1977) είναι Αυστραλός πρώην διεθνής ποδοσφαιριστής που αγωνιζόταν ως κεντρικός αμυντικός.

## Καριέρα
Ο Μπλάτσης γεννήθηκε στις 6 Ιουλίου του 1977 στη Μελβούρνη και είναι ελληνικής καταγωγής. Ξεκίνησε την καριέρα του ως επαγγελματίας το 1995 από τη Σάουθ Μέλμπουρν. Το 2000 αποκτήθηκε από τη Ντέρμπι Κάουντι όμως τέθηκε σύντομα εκτός πλάνων του συλλόγου. Ακολούθως παραχωρήθηκε με τη μορφή δανεισμού στη Σέφιλντ Γουένσντεϊ και αποδεσμεύτηκε τον Φεβρουάριο του 2002. Ακολούθησε ένα σύντομο πέρασμα από την Κόλτσεστερ και κατόπιν αγωνίστηκε για δύο σεζόν στην τουρκική Κοτσαέλισπορ. Το 2005, αφού ενδιάμεσα αγωνίστηκε για λίγο στην ιρλανδική Σεντ Πάτρικς Αθλέτικ, επέστρεψε στη Σάουθ Μέλμπουρν και τον Ιούνιο του 2009 ανακοίνωσε την αποχώρησή του από την ενεργό δράση εξαιτίας μιας σειράς σοβαρών και συνεχόμενων τραυματισμών.

Ο Μπλάτσης έχει διατελέσει 2 φορές διεθνής με την Εθνική Αυστραλίας από το 2000 ως το 2001. Παράλληλα, ήταν μέλος της Ολυμπιακής ομάδας της Αυστραλίας που συμμετείχε στο τουρνουά ποδοσφαίρου των Ολυμπιακών Αγώνων του Σίδνεϊ.

## Στατιστικά

## Παραπομπές


Μπλάτσης
Μπλάτσης
Μπλάτσης
Μ
Κατηγορία:Ποδοσφαιριστές Κόλτσεστερ Γιουνάιτεντ
Κατηγορία:Ποδοσφαιριστές Ντέρμπι Κάουντι
Κατηγορία:Ποδοσφαιριστές Σέφιλντ Γουένσντεϊ
Κατηγορία:Ποδοσφαιριστές Σάουθ Μέλμπουρν ΦΚ
Δήμος Αβδήρων (πρόγραμμα Καποδίστριας)

Ο **Δήμος Αβδήρων** του προγράμματος Καποδίστρια ήταν ένας δήμος του νομού Ξάνθης από το 1997 έως το 2010. Από το 2011 συνενώθηκε με άλλους δήμους και σχημάτισε το νέο Δήμο Αβδήρων σύμφωνα με το πρόγραμμα Καλλικράτης. Βρισκόταν στο νοτιοανατολικό άκρο του νομού. Ο δήμος είχε (πραγματικό) πληθυσμό 3.917 κατοίκους το 2001 και καταλάμβάνε έκταση 161.958 στρεμμάτων. Έδρα του ήταν τα Άβδηρα, από τα οποία πήρε και την ονομασία του.

## Διαίρεση
Στο δήμο περιλαμβάνονται τα εξής 4 δημοτικά διαμερίσματα:
: ** [[Δημοτικό διαμέρισμα Αβδήρων Ξάνθης|Δ.δ. Αβδήρων]] ** 
::* τα Άβδηρα 
::* η Βελόνη
::* η Γκιώνα 
::* ο Λεύκιππος 
::* οι Παιδικές Κατασκηνώσεις  
::* η Πεζούλα 
::* η Σκάλα Αβδήρων  
: ** Δ.δ. Μάνδρας ** -- η Μάνδρα 
: ** [[Δημοτικό διαμέρισμα Μυρωδάτου Ξάνθης|Δ.δ. Μυρωδάτου]] **  
::* το Μυρωδάτο 
::* ο Ερωδιός  
: ** [[Δημοτικό διαμέρισμα Νέας Κεσσάνης Ξάνθης|Δ.δ. Νέας Κεσσάνης]] ** 
::* η Νέα Κεσσάνη 
::* ο Λάγος 
::* τα Λουτρά Ποταμιάς 
::* η Ποταμιά 

## Ιστορικά στοιχεία
Ο Δήμος Αβδήρων του προγράμματος Καποδίστρια δημιουργήθηκε το 1997 από τις κοινότητες:

* Κοινότητα Μάνδρας (συστάθηκε το 1928)
* Κοινότητα Αβδήρων (συστάθηκε το 1924)
* Κοινότητα Μυρωδάτου (συστάθηκε το 1947)
* Κοινότητα Νέας Κεσσάνης (συστάθηκε το 1931 ως κοινότητα Πλαστηρίων)

## Κοινότητα Αβδήρων (1924-1998)
Η Κοινότητα ως το 1944 υπαγόταν στον Νομό Ροδόπης.
## Πρόεδροι της Κοινότητας Αβδήρων
### Διατελέσαντες πρόεδροι της Κοινότητας Αβδήρων μετά το 1979
 Όλες οι εκλογές έγιναν σε έναν γύρο.

## Δήμος Αβδήρων 1998-2010
### Διατελέσαντες δήμαρχοι Αβδήρων
Το 1998 έγιναν οι πρώτες δημοτικές εκλογές στον δήμο που συστάθηκε με το Σχέδιο Καποδίστριας. 

## Εξωτερικοί σύνδεσμοι
* Στοιχεία για το δήμο Αβδήρων από το Υπουργείο Εσωτερικών 
*Η επίσημη ιστοσελίδα του δήμου

## Σημειώσεις και παραπομπές
Ποδαλείριος

Στην ελληνική μυθολογία, ο **Ποδαλείριος** (

Κατηγορία:Αρχαίοι Έλληνες ιατροί
Κατηγορία:Πρόσωπα της ελληνικής μυθολογίας
Κατηγορία:Τρωικός Πόλεμος
Κατηγορία:Μυθολογία της αρχαίας Θεσσαλίας
Διεθνές Πανεπιστήμιο Ευρασία

Το **Διεθνές Πανεπιστήμιο «Ευρασία»** (*Eurasia International University*), EIU, είναι ιδιωτικό αρμενικό πανεπιστήμιο, ανοικτό για Αρμενίους και φοιτητές από το εξωτερικό.

Ιδρύθηκε το 1997 στο Γερεβάν και τμήματά του λειτουργούν στις πόλεις Ιτζεβάν και Νογιεμπεριάν, στη Δημοκρατία της Αρμενίας και στην πόλη Ροστόφ επί του Ντον της Ρωσίας. Στο ΔΠΕ παρέχεται η δυνατότητα πτυχιακών και μεταπτυχιακών σπουδών στους τομείς των Οικονομικών και Νομικών Επιστημών, Ξένων Γλωσσών και Πληροφορικής.

Το ΔΠΕ συνεργάζεται με δύο βουλγαρικά πανεπιστήμια, χρησιμοποιώντας το σύστημα σπουδών εξ αποστάσεως, λειτουργώντας παράλληλα πρόγραμμα διπλού πτυχίου σε συνεργασία με ολλανδικά και ρωσικά πανεπιστήμια. Το ΔΠΕ παρακολουθεί τις ευρωπαϊκές εκπαιδευτικές μεταρρυθμίσεις και είναι το πρώτο αρμενικό πανεπιστήμιο, το οποίο ακολουθεί τη Διακήρυξη της Μπολόνια.

## Παραπομπές


## Εξωτερικοί σύνδεσμοι
*Επίσημος ιστότοπος

Ευρασια
Συνθήκη Κωνσταντινούπολης (1913)

Η **Συνθήκη Κωνσταντινούπολης (1913)** ήταν μια διμερής συνθήκη ειρήνης μεταξύ του Βασιλείου της  Βουλγαρίας και της Οθωμανικής Αυτοκρατορίας που συνομολογήθηκε στη Κωνσταντινούπολη στις 10 Οκτωβρίου 1913.

Η Συνθήκη αυτή συνομολογήθηκε αμέσως μετά τη λήξη του Β' Βαλκανικού Πολέμου και την συνομολόγηση της Συνθήκης Βουκουρεστίου (1913), κατ' επιταγήν όμως της Συνθήκης Λονδίνου (1913) της οποίας τους όρους οι Μεγάλες Δυνάμεις θεωρούσαν κυρίαρχες.

Με τη συνθήκη αυτή η Βουλγαρία αναγκάσθηκε ν΄ αναγνωρίσει τη κυριαρχία του σουλτάνου επί της ανατολικής Θράκης, (ανατολικά του Έβρου), συμπεριλαμβανομένης της Αδριανούπολης, των Σαράντα Εκκλησιών (Kırklareli), του Διδυμοτείχου (Dimetoka) και άλλων των εδαφών που είχαν ανακαταλάβει οι Οθωμανοί δυτικά και βόρεια της γραμμής Αίνου - Μηδείας κατά τον Β' Βαλκανικό Πόλεμο. 
Η Οθωμανική Αυτοκρατορία εκχώρησε το λιμάνι του Δεδέαγατς (Αλεξανδρούπολη) στη Βουλγαρία. Οι στρατοί των δύο χωρών θα προχωρούσαν σε αποστράτευση μέσα σε τρεις βδομάδες, θα γινόταν ανταλλαγή αιχμαλώτων μεταξύ των δύο χωρών και θα αποκαθιστούσαν τις μεταξύ τους πολιτικές και οικονομικές σχέσεις.

*Στο ίδιο κείμενο γίνεται αναφορά για μια Βουλγαροτουρκική συμμαχία γεγονός που είχε δημιουργήσει εύλογα φόβους για ένα νέο  βαλκανικό πόλεμο.

## Παρατηρήσεις
Η συνθήκη αυτή συνάφθηκε παρά τις αντιρρήσεις του Ρώσου υπουργού εξωτερικών Σαζόνωφ προκειμένου να διατηρηθεί η αρχή ότι "εδάφη που αποσπώνται κατόπιν πολέμου δεν μπορεί να επανέρχονται στον προκάτοχο Ηγεμόνα (Χώρα)".
Επί της συνθήκης αυτής και των φόβων που δημιουργήθηκαν, η Ελλάδα ουσιαστικά αδυνατούσε να υποστηρίξει οποιαδήποτε απαίτηση επ' αυτής αφού δεν την είχε προσυπογράψει.

## Πηγές
*"Διπλωματική Ιστορία της Ευρώπης 1814-1914" σ.343 - Σ.Λάσκαρη - Αθήναι 1947
*"Διεθνείς Συνθήκες" σ.229 - Χαραλ. Γ. Νικολάου - Αθήνα 1996

Κωνσταντινουπολης 1913
Κωνσταντινουπολη 1913
Κατηγορία:Βαλκανικοί Πόλεμοι
1913
Κέολγουλφ του Ουέσσεξ

Ο Κεολγούλφ του Ουέσσεξ (*Ceolwulf of Wessex*, ... - 611) βασιλιάς του Ουέσσεξ (597 - 811) μέλος του Οίκου του Ουέσσεξ ήταν γιος του Κάθα, μικρότερου γιου του Κίνρικ του Ουέσσεξ, διάδοχος του αδελφού του Κέολ του Ουέσσεξ. Το Αγγλοσαξωνικό χρονικό δίνει σε αυτόν μια περίοδο βασιλείας 14 ετών, το Γενεαλογικό δέντρο των Δυτικό Σαξόνων του δίνει αντίστοιχα περίοδο βασιλείας 17 ετών αλλά φαίνεται να στηρίζεται σε σφάλμα. Όταν πέθανε ο αδελφός του ο ανιψιός του Κινεγκίλς του Ουέσσεξ ήταν ανήλικος και ανίκανος να αναλάβει την εξουσία γι'αυτό βασιλιάς στέφθηκε ο Κεολγούλφ, ο Κινεγκίλς τον διαδέχθηκε μετά τον θάνατο του. 
Σύμφωνα με το Αγγλοσαξωνικό χρονικό "πολεμούσε ασταμάτητα εναντίον των Άγγλων, των Βρετανών, των Πίκτων και των Σκωτσέζων" αλλά η μόνη καταγεγραμμένη μάχη ήταν αυτή εναντίον των Νότιων Σκωτσέζων (607) για τον έλεγχο της Νήσου Γουάιτ και του νότιου Χαμσάιρ. Προσπάθησε να αποκτήσει υπεροχή απέναντι στα υπόλοιπα βασίλεια της Δυτικής Σαξονίας αποκτώντας σταδιακά την κυριαρχία. 
Μερικοί συγγραφείς αναφέρουν ότι ο ανιψιός και διάδοχος του Κινεγκίλς ήταν δικός του γιος. 

## Παραπομπές
 		


## Πηγές

*Kirby, D. P. (2000). The Earliest English Kings (revised ed.). Routledge. ISBN 0-415-24211-8.
*Yorke, Barbara (1990). Kings and Kingdoms of Early Anglo-Saxon England. Routledge. ISBN 0-415-16639-X.
*Yorke, Barbara (2004). "Ceolwulf (d. 611?), king of the Gewisse". Oxford Dictionary of National Biography. Oxford University Press. 

Κατηγορία:Βασιλείς του Ουέσσεξ
Κατηγορία:Οίκος του Ουέσσεξ
Βύβλος

Η **Βύβλος** ή **Τζουμπάιλ** (αραβικά: جبيل) είναι πόλη του Λιβάνου στις ακτές της Μεσογείου. Πιστεύεται ότι πρωτοκατοικήθηκε μεταξύ 8800 και 7000 π.Χ. και σύμφωνα με αποσπάσματα αποδιδώμενα στον ημιθρυλικό φοίνικα ιστορικό Σαγχουνιάθων, χτίστηκε από τον Κρόνο ως η πρώτη πόλη στην Φοινίκη. Κατά τους φοινικικούς χρόνους ήταν μεγάλο ναυτιλιακό και εμπορικό κέντρο, κυρίως λόγω της εξαγωγής παπύρου. Σήμερα θεωρείται η παλαιότερη συνεχώς κατοικούμενη πόλη του κόσμου. Απότελεί Μνημείο Παγκόσμιας Κληρονομιάς της UNESCO.

## Ονομασία

Η Βύβλος ήταν Χαναανίτικη πόλη κατά την εποχή του χαλκού με την ονομασία *Gubal*, ενώ την ίδια εποχή εμφανίζεται και ως *Gubla* στις επιστολές της Αμάρνα. Κατά την εποχή του σιδήρου η πόλη ονομάζεται *Gebal* στη φοινικική γλώσσα () ενώ εμφανίζεται στην εβραϊκή βίβλο με το όνομα *Geval* (εβραϊκά:גבל). Πολύ αργότερα, κατά τις  σταυροφορίες, η πόλη αναφέρεται *Gibalet*. Το χαναανικό/φοινικικό όνομα (*GBL*, ήτοι *Gubal*, *Gebal* κτλ) μπορεί να ετυμολογηθεί από το *gb*, που σημαίνει «πηγάδι» ή «πηγή/προέλευση», και ''El'', το όνομα του ανώτατου θεού του πανθέου της Βύβλου. Η σύγχρονη πόλη είναι γνωστή με το αραβικό όνομα *Jubayl* ή *Jbeil* (جبيل), που συνδέεται άμεσα με το χαναανιτικό. Κατά μία άλλη άποψη το όνομα προέρχεται από τη φοινικική λέξη *GBL* που σημαίνει «όριο», «περιοχή» ή «κορυφή βουνού», όπως στην ουγκαριτική γλώσσα όπου το *GBL* σημαίνει «βουνό», παρόμοια με το αραβικό *jabal*.

Το όνομα *Βύβλος* είναι ελληνικό. Ο πάπυρος πήρε το αρχικό ελληνικό του όνομα (*βύβλος*, *βυβλινός*) από το γεγονός ότι εξάγωνταν στο Αιγαίο μέσω της Βύβλου, ενώ επίσης η λέξη *βιβλίον*, και «Βίβλος» έλκουν την καταγωγή τους από αυτό το όνομα.

## Μυθολογία
Σύμφωνα με τον μύθο, η αρχαία αιγυπτιακή θεότητα Ίσιδα πήγε στη Βύβλο για να βρει τα μέλη του νεκρού συζύγου της Όσιρι. Τα νερά ξέβρασαν το κιβώτιο με τα μέλη του Όσιρι στις ακτές της Φοινίκης, όπου και χώθηκε στη ρίζα ενός δένδρου. Το δένδρο αναπτύχθηκε ταχύτατα και έκρυψε το κιβώτιο στον κορμό του. Όταν όμως το έκοψαν για την υποστύλωση της στέγης του βασιλικού ανακτόρου, το δένδρο άρχισε να διαχέει εξαιρετική ευωδία.

Ακούγοντας η Ίσιδα το γεγονός ταξίδεψε στη Βύβλο. Εκεί μεταμορφωμένη σε βρεφοκόμο, η βασίλισσα της εμπιστεύθηκε την ανατροφή του νεογέννητου γιου της. Η Ίσιδα δέχτηκε και θα έκανε το παιδί αθάνατο, αν η μητέρα του δεν ταραζόταν, όταν είδε τη θεά κάποιο βράδυ να λούζει το παιδί στις καθαρτήριες φλόγες. Για να την καθησυχάσει, η Ίσιδα της αποκάλυψε ποια ήταν και τον λόγο που την έφερε στη Φοινίκη. Ο βασιλέας της παρέδωσε τον πολύτιμο στύλο και η θεά απέσπασε το φέρετρο του συζύγου της, το κατάβρεξε με τα δάκρυά της και το μετέφερε στην Αίγυπτο. Εκεί το έκρυψε στα έλη της Βουτούς, μακριά από το μίσος του Σετ.

## Παραπομπές


## Βιβλιογραφία

* Ζαν-Πιερ Τιολέ, *Je m'appelle Byblos*, Η & D, 2005. ISBN 2-914 266 04 9

Κατηγορία:Αρχαίες πόλεις των Φοινίκων
Κατηγορία:Πόλεις του Λιβάνου
Κατηγορία:Μνημεία Παγκόσμιας Κληρονομιάς στο Λίβανο
Ιντερλίνγκουα

Η **Ιντερλίνγκουα** είναι μια διεθνής τεχνητή γλώσσα. Δημιουργήθηκε από το **IALA** (International Auxiliary Language Association «Διεθνής Ένωση Βοηθητικών Γλωσσών»), και αναπτύχθηκε μεταξύ 1937 και 1951. Είναι η δεύτερη ή τρίτη πιο ευρέως χρησιμοποιούμενη τεχνητή γλώσσα μετά την Εσπεράντο και μαζί με την Ίντο. Είναι η πιο ευρέως χρησιμοποιούμενη φυσιοκρατική τεχνητή γλώσσα, που σημαίνει πως το λεξιλόγιο, η γραμματική και άλλα χαρακτηριστικά της είναι ή προέρχονται σε μεγάλο βαθμό από φυσικές γλώσσες. Συγκεκριμένα, χρησιμοποιεί το λατινικό αλφάβητο και περιέχει πολλές ομοιότητες με Γαλλικά, Ιταλικά, Πορτογαλικά, Ισπανικά, Γερμανικά, Αγγλικά, Ρωσικά και Λατινικά. Αναπτύχθηκε με βάση μια απλή και όσο το δυνατόν συνήθη γραμματική, ενώ το λεξιλόγιό της είναι ανεπτυγμένο από ένα ευρύ φάσμα γλωσσών, καθιστώντας την εύκολη στην κατανόηση από ανθρώπους που δεν γνωρίζουν την γλώσσα, αλλά παραπλήσιές της. Επιπλέον χρησιμοποιείται για την εκμάθηση παραπλήσιων φυσικών γλωσσών.

## Παράδειγμα
Η Κυριακάτικη προσευχή (Πάτερ ημών): 


:Nostre Patre, qui es in le celos, 
:que tu nomine sia sanctificate; 
:que tu regno veni; 
:que tu voluntate sia facite 
:super le terra como etiam in le celo. 
:Da nos hodie nostre pan quotidian, 
:e pardona a nos nostre debitas 
:como nos pardona a nostre debitores, 
:e non duce nos in tentation, 
:sed libera nos del mal


## παραπομπές



Κατηγορία:Διεθνείς γλώσσες
Κατηγορία:Τεχνητές γλώσσες
Πατριάρχης Θωμάς Α΄

Ο **Θωμάς Α΄** (... - 20 Μαρτίου 610) ήταν Πατριάρχης Κωνσταντινουπόλεως την περίοδο 607-610.

## Η ζωή του
Η ημερομηνία γέννησής του είναι άγνωστη. Έζησε κατά τα χρόνια της βασιλείας των Αυτοκρατόρων Μαυρικίου και Φωκά. Χειροτονήθηκε διάκονος από τον Πατριάρχη Ιωάννη το Νηστευτή, ο οποίος τον προεβίβασε και σε σακελλάριο. Μετά το θάνατο του Πατριάρχη Κυριακού ακολούθησε χηρεία μερικών μηνών, στο τέλος της οποίας νέος Πατριάρχης εξελέγη ο Θωμάς με την βοήθεια του ευρέως αμφισβητούμενου Αυτοκράτορα Φωκά. Κατά την επικρατέστερη εκδοχή εξελέγη στις 23 Ιανουαρίου του 607, ενώ άλλη άποψη αναφέρει την 11η Οκτωβρίου του ίδιου έτους. Κατόπιν πιέσεων του Πάπα Βονιφάτιου Γ΄, ο Φωκάς τον υποχρέωσε να εγκαταλείψει τον τίτλο «Οικουμενικός».

Ως Πατριάρχης, φρόντισε με κάθε δυνατό τρόπο τις πνευματικές ανάγκες του ποιμνίου του. Κατά τη διάρκεια της Πατριαρχίας του έκτισε νέα πτέρυγα του Πατριαρχικού κτιρίου, το οποίο βρισκόταν κοντά στο ναό της Αγίας Σοφίας. Η νέα πτέρυγα περιελάμβανε και αίθουσα, η οποία χρησιμοποιούνταν μετέπειτα στις στέψεις των Αυτοκρατόρων, και η οποία έφερε το όνομά του: «*Θωμαΐτης τρίκλινος*»
Εκεί στεγάστηκε και η Πατριαρχική βιβλιοθήκη.

Κατά τη διάρκεια της Πατριαρχίας του εμφανίστηκε ένας ενοχλητικός οιωνός στην Γαλατία της Μικράς Ασίας. Οι βαριοί σταυροί που μεταφέρονταν κατά τη διάρκεια λιτανείας άρχισαν να τρέμουν και να χτυπούν ο ένας τον άλλον. Ο προορατικός Άγιος Θεόδωρος ο Συκεώτης ερμήνευσε τον οιωνό αυτό λέγοντας ότι διχόνοιες και καταστροφές περίμεναν την Εκκλησία και ότι το κράτος κινδυνεύει από βάρβαρη εισβολή. Ακούγοντας αυτό, ο Πατριάρχης Θωμάς τρομοκρατήθηκε και ζήτησε από τον Άγιο Θεόδωρο να προσευχηθεί ώστε ο Θεός να πάρει την ψυχή του πριν πραγματοποιηθούν αυτά. Μετά τον θάνατο του Πατριάρχη Θωμά το 610, άρχισε η αναταραχή στην Εκκλησία. Ο διάδοχός του, Σέργιος, έπεσε στην αίρεση του μονοθελητισμού, ξέσπασε πόλεμος με την Περσία, κατά τον οποίο οι ελληνικές περιοχές της Μικράς Ασίας καταστράφηκαν εντελώς, ενώ η Ιερουσαλήμ έπεσε στους Πέρσες και ο Σταυρός του Κυρίου μεταφέρθηκε στην Περσία.

Πέθανε μετά από τρία έτη Πατριαρχίας, στις 20 Μαρτίου του 610 και κηδεύτηκε τη μεθεπόμενη, λίγο αφού προσεβλήθη από άγνωστη εκείνη την εποχή ασθένεια. Η Ορθόδοξη Εκκλησία τιμά τη μνήμη του στις 21 Μαρτίου.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* Οικουμενικό Πατριαρχείο
* Σερβική Ορθόδοξη Εκκλησία 
* 
* 

Θωμάς Α
Θωμάς
Κατηγορία:Βυζαντινοί του 7ου αιώνα
Κατηγορία:Επίσκοποι του 7ου αιώνα
Τοστιέρα

thumb|Φρυγανιέρα με επιπρόσθετη σχάρα
Η **τοστιέρα** είναι ηλεκτρική συσκευή οικιακής χρήσης με την οποία ψήνουμε φέτες ψωμιού.
## Ετυμολογία
Η λέξη *τοστ* προέρχεται από τα λατινικά. Υπάρχουν οι λέξεις *torrere* και *tostum* που σημαίνουν *ψήνω*, *καβουρδίζω* και που επέζησαν στην αγγλική γλώσσα ως *to toast* που σημαίνει *καψαλίζω*. Στις αρχές της δεκαετίας του 1970 η λέξη ήρθε από την Αμερική στην Ευρώπη και καθιερώθηκε σε όλες τις γλώσσες.

## Εξωτερικοί σύνδεσμοι

* ''The International Central Services Toaster Museum'' 
* The Cyber Toaster Museum 
* Οι τοστιέρες στην τέχνη 

Κατηγορία:Οικιακές συσκευές
Κατηγορία:Κουζίνα (χώρος)
Ανανίας

:* *Για άλλα πρόσωπα με το ίδιο όνομα, δείτε [[Ανανίας (αποσαφήνιση)]].*

Ο **Απόστολος Ανανίας** ήταν μαθητής του Ιησού Χριστού και επίσκοπος Δαμασκού. Παραδοσιακά συγκαταριθμείται μεταξύ των Εβδομήκοντα αποστόλων. Σύμφωνα με τις Πράξεις των Αποστόλων (9, 10-18) ήταν αυτός ο οποίος έλαβε εντολή από τον Θεό, να πάει να συναντήσει τον Απόστολο Παύλο, τότε Σαούλ, ο οποίος είχε τυφλωθεί από τον Θεό, με σκοπό να τον θεραπεύσει. Ο Ανανίας ήταν και αυτός ο οποίος, μετά τη θεραπεία του Παύλου, τον βάπτισε.

Σύμφωνα με την παράδοση, ο Ανανίας κήρυξε το ευαγγέλιο στη Δαμασκό και έπειτα στην Ελευθερούπολη της Παλαιστίνης. Εξαιτίας της κηρυκτικής του δράσης, ο κυβερνήτης της πόλης Λουκιανός τον συνέλαβε και προσπάθησε να τον πείσει να θυσιάσει στα είδωλα. Αρχικά τον παρέδωσε να μαστιγωθεί και στη συνέχεια τον υπέβαλε σε διάφορα βασανιστήρια. Στο τέλος, βλέποντας ότι δεν μπορεί να αλλάξει την πίστη του, αποφάσισε να λιθοβοληθεί έως θανάτου. Το μαρτύριό του τοποθετείται χρονικά γύρω στο 37. Τα λείψανά του μεταφέρθηκαν αργότερα στην Κωνσταντινούπολη. Η μνήμη του εορτάζεται την 1η Οκτωβρίου και στις 4 Ιανουαρίου, ημέρα της Σύναξης (συλλογικής μνήμης) των Εβδομήκοντα αποστόλων. Στη Δαμασκό σώζεται το σπίτι του αποστόλου Ανανία το οποίο έχει διαμορφωθεί σε ναό και στο οποίο πιστεύεται ότι έλαβε χώρα η βάπτιση του αποστόλου Παύλου.

## Παραπομπές


## Πηγές

* Συναξάριο Αγίου Νικοδήμου Αγιορείτου στο Σπουδαστήριο Νέου Ελληνισμού
* Εορτολόγιο της ενορίας της Αγίας Τριάδας του πατριαρχείου της Μόσχας, στην αγγλική γλώσσα

Ανανιας
Κατηγορία:Πρόσωπα των Πράξεων των Αποστόλων
Ανανίας
Ανανίας
Ανανίας
Κατηγορία:Επίσκοποι του 1ου αιώνα
Δάμαρις

Η** Δάμαρις** όπως αναφέρεται στις Πράξεις των Αποστόλων, ήταν η πρώτη Αθηναία γυναίκα που πίστεψε στο κήρυγμα του αποστόλου Παύλου στον Άρειο Πάγο .

Θεωρείται ότι έζησε στον 1ο αιώνα και ασπάσθηκε τον Χριστιανισμό αφού άκουσε τον λόγο του Απόστολου Παύλου στον Άρειο Πάγο.
 
Η Ορθόδοξη Εκκλησία τιμά τη μνήμη της στις 3 Οκτωβρίου. Προς τιμή της ονομάστηκε οδός στην Αθήνα.

Ακολουθία της συνέγραψε ο υμνογράφος πατήρ Γεράσιμος Μικραγιαννανίτης.

## Υμνογραφία
**Ἀπολυτίκιον**

Ήχος δ'. Ταχύ προκατάλαβε.

Του Παύλου ως ήκουσας, δημηγορούντος σοφώς, έδέξω το κήρυγμα, της ευσεβείας θερμώς, Κυρίω πιστεύσασα .Όθεν ή εν Αθήναις, Εκκλησία τιμά σε, Δάμαρις μακαρία, ως θεράπαιναν θείαν, Χριστώ οικειουμένην, τούς σε μακαρίζοντας.

**Κοντάκιον**

Ήχος δ . Έπεφάνης σήμερον.

Το Του του Παύλου ρήμασι καταυγασθείσα, των Χριστώ προσέδραμες, και την χρηστότητα αυτού, βίω άμέμπτω έδόξασας, εν ταις Αθήναις θεόσοφε Δάμαρις.

**Μεγαλυνάριον**

Πίστιν δεξαμένη την του Χριστού, Δάμαρις Αγία, έλαμπρύνθης θείω φωτί, και τού θείου Παύλου συνόμιλος φανείσα, συν τούτω των άφθαρτων, γερών ηξίωσαι.

## Παραπομπές


Δαμαρις
Junkers Ju 13

Το αεροπλάνο τύπου **Junkers Ju 13** είναι παραλλαγή του Junkers F 13. Κατασκευάστηκε στο αεροναυπηγείο Φίλι κοντά στην Μόσχα. Υπηρέτησε από το 1922 και μετά στην Ρωσική αεροπορία Dobroljot.

Το 1925 ο πιλότος Kopylow με το αεροπλάνο αυτό έκανε πτήση 10.000 χιλιομέτρων σε κυκλική διαδρομή, περνώντας από τις πόλεις Μόσχα-Καζάν-Ούφα-Περμ-Βιάτκα-Ουστγιούγκ-Βολόγδα-Μόσχα.

## Εξωτερικοί σύνδεσμοι
* Ιστοσελίδα στον ιστότοπο junkers.de 

Ju 013
Κατηγορία:Αεροσκάφη του Μεσοπολέμου
Κοπάνη Ιωαννίνων

Η **Κοπάνη** είναι ορεινό χωριό του Νομού Ιωαννίνων της Ηπείρου σε υψόμετρο 500 μέτρα. Υπάγεται στο δήμο Δωδώνης ενώ παλαιότερα ανήκε στο  Δήμο Αγίου Δημητρίου και απέχει  30 χιλιόμετρα νότια - νοτιοδυτικά των Ιωαννίνων. Το Τοπικό Διαμέρισμα Κοπάνης βρίσκεται στις υπώρειες του Ολύτσικα (Τόμαρος) και καταλαμβάνει το βορειοδυτικό άκρο του Δήμου Αγίου Δημητρίου, ως τα όρια των Δήμων Δερβιζιάνων και Δωδώνης. Στην κοιλάδα, μεταξύ Κοπάνης και Θεριακησίου, όπου βρίσκονται και οι νερόμυλοι, διέρχονταν στα αρχαία χρόνια η Ιερά Οδός προς το Μαντείο της Δωδώνης.

## Ιστορικά στοιχεία
Ο οικισμός της Κοπάνης είναι από τους παλαιότερους της Ηπείρου, αφού αναφέρεται (με το  Κουφοβό) στο Χρυσόβουλλο Ανδρονίκου Β΄του Παλαιολόγου του 1319. *«Οι Καστρινοί Ιωαννίται... κατέχωσι... τα χωρία την Κοπάνην και τον Κρεχοβόν...»*

Η Κοπάνη, μετά τον Αλή πασά, έγινε δημόσιο κτήμα (ιμπλιάκι) τουρκικό γι' αυτό μετά την απελευθέρωση (1913) αποδεσμεύτηκε από το ελληνικό δημόσιο.

Αναγνωρίστηκε ως κοινότητα το 1919 και ο πληθυσμός της εξελίχθηκε ως εξής: 1920 κατ. 445, 1928 κατ. 512, 1940 κατ. 616, 1951 κατ. 720, 1991 κατ. 357, πληθυσμό με τον οποίο συνενώθηκε στο Δήμο Αγίου Δημητρίου. Το σχολείο της: Το 1914 μαθ. 84, 1928 μαθ. 69, 1938 μαθ. 107, 1950 μαθ. 134, 1957 μαθ. 120. Έως το έτος 2007 λειτουργούσε μονοθέσιο Δημοτικό Σχολείο και Νηπιαγωγείο.

Παλιότερα, η κύρια απασχόληση των  κατοίκων ήταν η γεωργία και η κτηνοτροφία. Τις τελευταίες τρισήμισι δεκαετίες οι νέοι στράφηκαν προς τα αστικά επαγγέλματα, τις τέχνες, τα γράμματα, τις επιστήμες. Συγχρόνως, βέβαια, πολλοί Κοπανιώτες ξενιτεύτηκαν, μετανάστευσαν στο εσωτερικό και το εξωτερικό αναζητώντας καλύτερες συνθήκες διαβίωσης.

## Λαογραφία
Οι κάτοικοι διασώζουν και τηρούν αρκετά από τα λατρευτικά και άλλα έθιμα της περιοχής τους (αποκριάτικα, "Λάζαρος", τραγούδια της Λαμπρής, συνήθειες αγροτικής και ποιμενικής ζωής).

Το πανηγύρι του χωριού γίνεται στις 20 Ιουλίου (Προφήτη Ηλία).

## Μνημεία
* Ο Άγιος Νικόλαος, άλλοι ναοί και εξωκλήσια.
* Ο μύλος Κοπάνης στην κοιλάδα του Λούρου, όπου παλιότερα τα λεγόμενα «Ξαμύλια». Τον μύλο της Κοπάνης έφτιαξε ο Ιωάννης Χ. Τζιαφέρης και τον αφιέρωσε στα 1832 στην εκκλησία, η οποία εισέπραττε 30 λίρες το χρόνο.

## Σύλλογοι
* *Φιλοπρόοδος Κίνησις Κοπάνης*, Ιωάννινα 1978. 
* *Αδελφότητα Κοπάνης* «Ο Προφήτης Ηλίας» Αθήναι 1976.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Ντέιβιντ Μίτσελ

Ο **Ντέιβιντ Μίτσελ** είναι προπονητής και παλαίμαχος διεθνής ποδοσφαιριστής με την Εθνική Αυστραλίας. Αγωνιζόταν ως επιθετικός.

## Βιογραφικό
### Ως ποδοσφαιριστής
Γεννημένος στις 13 Ιουνίου του 1962 στη Σκωτία, ο Μίτσελ ξεκίνησε την καριέρα του το 1980 από την Αντελάιντ Σίτυ και στη συνέχεια αγωνίστηκε σε αρκετά πρωταθλήματα της Ευρώπης και όχι μόνο.
Το 1983 επέστρεψε στη γενέτειρά του για να αγωνιστεί στη Ρέιντζερς Γλασκώβης και στη συνέχεια αγωνίστηκε στη γερμανική Άιντραχτ Φραγκφούρτης (1985-87), την Φέγενορντ (1987-89),την Τσέλσι (1989-90),την ολλανδική Μπρέντα (1990) και την Νιούκασλ Γιουνάιτεντ.

Αργότερα η καριέρα του παίρνει φθίνουσα πορεία και ακολουθούν περιπλανήσεις στις Σουίντον Τάουν, Αλτάι, Μίλγουολ ΦΚ και σε ομάδες της Άπω Ανατολής για να επιστρέψει στην Αυστραλία όπου και ολοκλήρωσε την σταδιοδρομία του αγωνιζόμενος αρχικά στην Ολυμπίκ Σίντνεϊ και μετά στην Σίντνεϊ.

### Ως προπονητής
Ως προπονητής ο **Μίτσελ** έχει εργαστεί στις Ολυμπίκ Σίντνεϊ (1996-99), Σίντνεϊ, Παραμάτα Πάουερ, Σαράουακ της Μαλαισίας και στην Πέρθ Γκλόρι στην οποία βρίσκεται από το 2007.

Έχει επίσης εργαστεί και ως σκάουτερ της Φέγενορντ και του πιστώνεται η ανακάλυψη του Αυστραλού διεθνή ποδοσφαιριστή Μπρετ Έμερτον.

## Στατιστικά

## Παραπομπές


Κατηγορία:Αυστραλοί ποδοσφαιριστές
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Ρέιντζερς Γλασκώβης
Κατηγορία:Ποδοσφαιριστές Ν.Ε.Κ.
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές Μίλγουολ ΦΚ
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Σουίντον Τάουν
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Ολυμπίκ Σίντνεϊ
Κατηγορία:Προπονητές ποδοσφαίρου Ολυμπίκ Σίντνεϊ
Κατηγορία:Ποδοσφαιριστές Αλτάι ΣΚ
Κατηγορία:Επιθετικοί ποδοσφαιριστές
Κατηγορία:Αυστραλοί προπονητές ποδοσφαίρου
Στρατός ξηράς

Ο **στρατός ξηράς**, με την ευρεία έννοια, είναι ένας κλάδος των ενόπλων δυνάμεων ενός κράτους. Είναι οι δυνάμεις ξηράς και ένας από τους τρεις κλάδους, μαζί με την αεροπορική δύναμη και το πολεμικό ναυτικό. Στο πλαίσιο μιας εθνικής στρατιωτικής δύναμης, η λέξη στρατός μπορεί επίσης να αναφέρεται στη στρατιά, η οποία είναι ο μεγαλύτερος στρατιωτικός σχηματισμός, και αποτελείται από ένα ή περισσότερα σώματα στρατού με μονάδες διαφόρων όπλων και βοηθητικούς σχηματισμούς. 

Σε πολλές χώρες η λέξη στρατός διατηρεί την έννοια της επίγειας δύναμης, και αναφέρεται στο **στρατό ξηράς**. Σήμερα ο μεγαλύτερος στρατός στον κόσμο είναι ο Λαϊκός Απελευθερωτικός Στρατός της Λαϊκής Δημοκρατίας της Κίνας, με 2.183.000 ενεργούς στρατιώτες και 510.000 εφέδρους.  

Οι Ελληνικές Ένοπλες Δυνάμεις υπάγονται στο Υπουργείο Εθνικής Άμυνας και αρχηγός είναι ο Πρόεδρος της Δημοκρατίας. Αποφάσεις που αφορούν σημαντικά θέματα λαμβάνονται από το ΚΥΣΕΑ.

## Δείτε επίσης

*Στρατιωτική θητεία στην Ελλάδα
*Στρατολόγηση στον κόσμο
* Στρατιωτική οργάνωση
*Στρατιωτική υπηρεσία ανά χώρα
*Στρατιωτική ιστορία
*Αντιρρησίας συνείδησης
*Μισθοφόρος
*Πολιτοφυλακή
*Πόλεμος

## Παραπομπές
Πατριάρχης Κυριακός Β΄

Ο **Κυριακός Β΄**(... - 29 Οκτωβρίου 606) ήταν Πατριάρχης Κωνσταντινουπόλεως την περίοδο 595-606.

Διετέλεσε πρεσβύτερος και οικονόμος του ναού της Αγίας Σοφίας και εξελέγη Πατριάρχης το 595. Επί της Πατριαρχίας του, το 599, κτίστηκε ο ναός της Θεοτόκου της Διακονίσσης στην Κωνσταντινούπολη. Επίσης, επί Πατριαρχίας του υπήρξε ανταλλαγή επιστολών με τον Πάπα Γρηγόριο Α΄ αναφορικά με τον τίτλο «Οικουμενικός», τον οποίο χρησιμοποίησε για πρώτη φορά ο προκάτοχός του Ιωάννης ο Νηστευτής. Ο Πάπας έγραψε χαρακτηριστικά σε επιστολή του: «*Quisquis se universalem sacerdotem vocat, vel vocari desiderat, in elatione sua Antichristum praecurrit*», δηλαδή, «όποιος αποκαλεί τον εαυτό του οικουμενικό ιερέα, ή θέλει να τον αποκαλούν έτσι, είναι πρόδρομος του Αντιχρίστου». Παρά ταύτα, ο Κυριακός δεν παραιτήθηκε της χρήσης του τίτλου.

Πέθανε στις 29 Οκτωβρίου του 606 και ετάφη στο ναό των Αγίων Αποστόλων. Η μνήμη του τιμάται από την Ορθόδοξη Εκκλησία στις 30 Οκτωβρίου.

## Σημειώσεις

## Πηγές
* "Μεγάλη Ελληνική Εγκυκλοπαίδεια" τομ.ΙΕ΄, σελ.482. 
* Οικουμενικό Πατριαρχείο

Κυριακός Β
Κατηγορία:Βυζαντινοί του 6ου αιώνα
Κατηγορία:Βυζαντινοί του 7ου αιώνα
Κατηγορία:Επίσκοποι του 6ου αιώνα
Κατηγορία:Επίσκοποι του 7ου αιώνα
Νικόλαος Δελαγραμμάτικας

Ο **Νικόλαος Δελαγραμμάτικας** ήταν Έλληνας υποστράτηγος του πεζικού.

Γεννήθηκε το 1853. Αν και προερχόμενος από το στράτευμα προήχθη μέχρι τον βαθμό του υποστρατήγου. Συμμετείχε ως υπαξιωματικός στην έξοδο του ελληνικού στρατού στη Θεσσαλία το 1878. Κατά τον Ελληνοτουρκικό πόλεμο του 1897 υπηρέτησε ως λοχαγός. Κατά τους Βαλκανικούς Πολέμους έφερε το βαθμό του συνταγματάρχη όπου στον μεν Α' Βαλκανικό Πόλεμο ήταν αρχικά διοικητής συντάγματος πεζικού όπου και μετείχε στη κατάληψη της Θεσσαλονίκης και στη συνέχεια διοικητής του αποβατικού αποσπάσματος που  τη Χίο. Στον Β΄ Βαλκανικό Πόλεμο του 1913 ήταν διοικητής της 6ης Μεραρχίας.

Μετά τους πολέμους αυτούς προάχθηκε σε υποστράτηγο και διετέλεσε διοικητής της νέας 13ης Μεραρχίας και αργότερα διοικητής του 1ου Σώματος Στρατού.  Αποστρατεύθηκε το 1916.

Δελαγραμμάτικας Ν
Δελαγραμμάτικας Ν
Δελαγραμμάτικας Ν
Σταύρος Ξενίδης

Ο **Σταύρος Ξενίδης** (Κωνσταντινούπολη, 8 Μαρτίου 1923 – Αθήνα, 2 Νοεμβρίου 2008) ήταν Έλληνας ηθοποιός του θεάτρου, του κινηματογράφου και της τηλεόρασης. Ήταν μικρασιατικής καταγωγής, γεννήθηκε στην Κωνσταντινούπολη το 1923 και υπήρξε παντρεμένος με την επίσης ηθοποιό Μαργαρίτα Λαμπρινού.

## Βιογραφικά στοιχεία
Γεννήθηκε στην Κωνσταντινούπολη στις 8 Μαρτίου 1923 από Μικρασιάτες γονείς. Η μητέρα του ήταν από την Καισάρεια και ο πατέρας του από την Άγκυρα της Μικράς Ασίας. Ήρθαν ως πρόσφυγες στην Ελλάδα και εγκαταστάθηκαν στη Νέα Φιλαδέλφεια. Φοίτησε στο Λεόντειο Λύκειο και στη συνέχεια σπούδασε υποκριτική στο Θέατρο Τέχνης «Κάρολος Κουν» του Καρόλου Κουν και έκανε το ντεμπούτο του στο θέατρο το 1944. Εμφανίστηκε σε περισσότερες από 70 ταινίες, σχεδόν πάντα σε δεύτερους ρόλους και συνήθως στο πλευρό κωμικών ηθοποιών, με πρώτη *[[Το τραγούδι του πόνου]]* (1953) και τελευταία το *Γραφείο ιδεών* (1989).

Ο Σταύρος Ξενίδης συνέδεσε τη θεατρική πορεία με το θέατρο του Κώστα Μουσούρη με το οποίο συνεργάστηκε και πρωταγωνίστησε για περισσότερο από δύο δεκαετίες (δεκαετίες '50 και '60). "Οταν ένα ρόλο τον παίζει ο Σταύρος, θα αναδειχθούν χωρίς τεχνάσματα και υπερβολές όλες οι πτυχές του. Είναι λαμπρός ηθοποιός, εξαιρετικός άνθρωπος. Στην σκηνή ακτινοβολούσε με το ταλέντο του και με το ήθος του. Είχαμε την μεγάλη τύχη να τον έχουμε μαζί μας", έλεγε ο Κώστας Μουσούρης (όπως αναφέρεται στο Λεύκωμα "Κώστας Μουσούρης-Πάθος Θεάτρου" του Μίλτου Λιδωρίκη).

Εμφανίστηκε και σε αρκετές τηλεοπτικές σειρές από τη δεκαετία του 1970 και μετά, με πιο χαρακτηριστικό το ρόλο του *αστυνόμου Μπέκα* του Γιάννη Μαρή, τον οποίο ενσάρκωσε 3 φορές: το 1987 στο *[[Ο θάνατος του Τιμόθεου Κώνστα|Θάνατο του Τιμόθεου Κώνστα]]* (ΕΤ2), το 1991 στο *Μυστικό του Άρη Μπονσαλέντη* (Mega) και το 1992 στο *Μια γυναίκα από το παρελθόν* (ΑΝΤ1).

Από τις 27 Μαΐου 2008 ο Σταύρος Ξενίδης (καθώς και η σύζυγός του) φιλοξενείτο στο Γηροκομείο Αθηνών, έχοντας σοβαρά προβλήματα υγείας που του προκάλεσαν αλλεπάλληλα εγκεφαλικά επεισόδια. Πέθανε στις 2 Νοεμβρίου 2008.

## Διακρίσεις
Το 1989, στο 30ό Φεστιβάλ Κινηματογράφου Θεσσαλονίκης, απονεμήθηκε στον Ξενίδη τιμητικό βραβείο για την προσφορά του στον ελληνικό κινηματογράφο.******

## Φιλμογραφία

## Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε ο Ξενίδης ως ηθοποιός.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές

## Εξωτερικοί σύνδεσμοι
* 

Κατηγορία:Έλληνες κωμικοί
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Μικρασιατικός Ελληνισμός
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Έντβαρντ Σεβαρντνάτζε

Ο **Έντβαρντ Σεβαρντνάτζε** (γεωργιανά: ედუარდ შევარდნაძე, 25 Ιανουαρίου 1928 -7 Ιουλίου 2014) ήταν Γεωργιανός πολιτικός, πρόεδρος της χώρας από τις 23 Νοεμβρίου 1995 έως τις 23 Νοεμβρίου 2003.

Γεννήθηκε στο Μαμάτι (χωριό της Γεωργίας, νομός Γουρία) στις 25 Ιανουαρίου 1928. Σε ηλικία 20 ετών ήταν μέλος του Κομμουνιστικού Κόμματος της Σοβιετικής Ένωσης. Την περίοδο 1965 - 1972 ήταν υπουργός Εσωτερικών της Σοβιετικής Γεωργίας. Το διάστημα 1972 - 1985 ήταν πρωθυπουργός του Κομμουνιστικού Κόμματος της Σοβιετικής Γεωργίας. Σε αυτή την περίοδο έγινε επίσης κάτοχος του βραβείου Ήρωας της Σοσιαλιστικής Εργασίας με χρυσό αστέρι.

Από το 1985 μέχρι το 1991 διετέλεσε υπουργός Εξωτερικών της Σοβιετικής Ένωσης, ο τελευταίος με το αξίωμα αυτό, καθώς στη συνέχεια η Ε.Σ.Σ.Δ. διαλύθηκε.

Πέθανε σε ηλικία 86 ετών στην Τιφλίδα, στις 7 Ιουλίου 2014.

## Βιβλία
* *Als der Eiserne Vorhang zerriss - Begegnungen und Erinnerungen*. Metzler, Peter W., Duisburg 2007, [Aktualisierte, neu konzipierte und ergänzte Ausgabe von *Pikri Tsarsulsa da Momawalze - Memuarebi*] Die deutsche Ausgabe ist Grundlage für alle Übersetzungen und Ausgaben außerhalb der georgischen Sprache. ISBN 978-3-936283-10-5
* *Когда рухнул железный занавес. Встречи и воспоминания.Эдуард Шеварднадзе, экс-президент Грузии, бывший министр Иностранных дел СССР. Предисловие Александра Бессмертных. Übersetzung aus der deutschen in die russische Sprache. Russische Lizenzausgabe von "Als der Eiserne Vorhang zerriss"; Grundlage der russischen Ausgabe ist die deutsche Ausgabe. М.: Издательство "Европа", 2009, 428 с. ISBN 978-5-9739-0188-2
* *Kui raudne eesriie rebenes. Übersetzung aus der deutschen in die estnische Sprache. Estnische Lizenzausgabe von "Als der Eiserne Vorhang zerriss"; Grundlage der estnischen Ausgabe ist die deutsche Ausgabe. Olion, Tallinn, 2009. ISBN 978-9985-66-606-7

## Παραπομπές


## Εξωτερικοί σύνδεσμοι

* http://news.bbc.co.uk/1/hi/world/europe/3257047.stm - Προφίλ του πολιτικού στο BBC.

Κατηγορία:Πρόεδροι της Γεωργίας
Κατηγορία:Σοβιετικοί πολιτικοί
Κατηγορία:Γεωργιανοί διπλωμάτες
Κατηγορία:Πρόεδροι του Συμβουλίου Ασφαλείας του ΟΗΕ
Μπαϊράμ Πασάς

thumb|right|140px|Ο Θυρεός των Μεγάλων Βεζίρηδων
Ο **Μπαϊράμ Πασάς** ήταν Μέγας Βεζίρης της Οθωμανικής Αυτοκρατορίας (1637-1638), επί Σουλτάνου Μουράτ Δ', την αδελφή του οποίου είχε λάβει σύζυγο.
## Βιογραφία
Προερχόταν από το σώμα των Γενιτσάρων και ανήκε στο Τάγμα του Ζεϋνί Σουφισμού (Zeyni Sufi Order). Διακρίθηκε για τον καλό χαρακτήρα του που προσπαθουσε ν΄ απαλύνει τη σκληρότητα του αυταρχικού Μουράτ. Πέθανε στην Ούρφα τον Αύγουστο του 1638 κατά τη διάρκεια εκστρατείας του κατά των Περσών.
## Δείτε επίσης
*Κατάλογος Μεγάλων Βεζίρηδων

Κατηγορία:Μεγάλοι Βεζίρηδες
Κατηγορία:Οθωμανοί στρατιωτικοί
Δημήτριος Ματθαιόπουλος

Ο **Δημήτριος Ματθαιόπουλος** (1861 - Δεκέμβριος 1923) ήταν Έλληνας υποστράτηγος. 

## Βιογραφία
Καταγόταν από το χωριό Δάρας Αρκαδίας και γεννήθηκε στον Πειραιά το 1861. Είχε δύο αδέρφια. Τον Γεώργιο Ματθαιόπουλο, μετέπειτα καθηγητή του Πανεπιστημίου Αθηνών και τον Ματθαίο Ματθαιόπουλο, αντιπλοίαρχο και Α ΓΕΝ (16/09/1912-07/04/1914).

Εισήλθε στη Σχολή Ευελπίδων από την οποία εξήλθε το 1881 ως ανθυπολοχαγός μηχανικού. Διεύθυνε την εκτέλεση όλων των οχυρωματικών έργων γύρω από τη Λάρισα τη περίοδο 1911-1912.

Μετείχε στον Α΄ Βαλκανικό Πόλεμο ως διοικητής στην αρχή τη 5ης μεραρχίας στη Δυτική Μακεδονία κατά το χρόνο που υπέστη αιφνιδιασμό από τουρκικό τμήμα στη περιοχή των χωριών (γραμμής) Αμύνταιο - Ρόδωνας - Σωτήρ,και στη συνέχεια της 8ης μεραρχίας στο μέτωπο της Ηπείρου όπου και τραυματίσθηκε στη μάχη του Μπιζανίου.

Στη συνέχεια μετείχε στον Β΄ Βαλκανικό Πόλεμο ως διοικητής της 8ης μεραρχίας στο μέτωπο κατάληψης της Δυτικής Θράκης μετά τον οποίο και προάχθηκε στο βαθμό του υποστρατήγου.

Αποστρατεύθηκε τον Νοέμβριο του 1922. Πέθανε τον αμέσως επόμενο χρόνο τον Δεκέμβριο του 1923.

Κατηγορία:Έλληνες αξιωματικοί του Στρατού Ξηράς
Κατηγορία:Α΄ Βαλκανικός Πόλεμος
Κατηγορία:Β΄ Βαλκανικός Πόλεμος
Τάταροι της Κριμαίας

thumb|right|200px|Παραδοσιακές φορεσιές των Τατάρων της Κριμαίας
Με τον όρο **Τάταροι της Κριμαίας** εννοείται ταταρικό τουρκόφωνο μουσουλμανικό φύλο. Κατόπιν μαζικής μετανάστευσης στην ταυρική χερσόνησο οι Τάταροι της Κριμαίας ίδρυσαν το Χανάτο της Κριμαίας το 1440. Το 1475 μετά τις επεκτατικές κινήσεις της οθωμανικής αυτοκρατορίας οι πρίγκιπες του Χανάτου κυβέρνησαν ως υποτελείς ηγεμόνες των Οθωμανών. Μετά την κατάληψη της χερσονήσου από τους Ρώσους και τη διάλυση του Χανάτου το 1783, πολλοί Τάταροι μετανάστευσαν στα οθωμανικά εδάφη, κίνηση που συνεχίστηκε και το 19ο αιώνα. Μετά το 1944 οι Τάταροι εκτοπίστηκαν βιαίως από την Κριμαία.

## Διανομή
Στην ουκρανική απογραφή του 2001, 248.200 Ουκρανοί πολίτες αναγνωρίστηκαν ως Τάταροι της Κριμαίας με 98% (ή περίπου 243.400) από αυτούς που ζουν στην Αυτόνομη Δημοκρατία της Κριμαίας. Περίπου 1.800 (ή περίπου 0,7%) ζουν στην πόλη Σεβαστούπολη, αλλά έξω από τα σύνορα της αυτόνομης δημοκρατίας. 

Περίπου 150.000 παραμένουν στην εξορία στην Κεντρική Ασία, κυρίως στο Ουζμπεκιστάν. Οι Τάταροι της Κριμαίας στην Τουρκία ζουν κυρίως στην επαρχία Εσκίσεχιρ, απόγονοι εκείνων που μετανάστευσαν στα τέλη του 18ου, 19ου και αρχές του 20ου αιώνα.

Αρχείο:Spotkanie z Tuhaj Bejem 1.jpg|Ο Τουχά Μπέης με τον στρατό του
Ξανθή Κωνσταντινίδου

Η **Ξανθή Κωνσταντινίδου** (Άγιος Αθανάσιος Δράμας, 2 Ιανουαρίου 1962) είναι Ελληνίδα ποδοσφαιρίστρια και προπονήτρια. Αποφοίτησε από το ΤΕΦΑΑ Θεσσαλονίκης το 1983 με ειδικότητα Ποδόσφαιρο, έχει κάνει μεταπτυχιακές σπουδές στην προπονητική και είναι υποψήφια διδάκτωρ στο ΤΕΦΑΑ του Δημοκρίτειου Πανεπιστήμιου Θράκης, στην κοινωνιολογία των γυναικείων σπορ. Έχει συγγράψει 3 βιβλία και πολλά άρθρα για το γυναικείο ποδόσφαιρο, είναι επί σειρά ετών καθηγήτρια φυσικής αγωγής στα ΤΕΦΑΑ Θεσσαλονίκης στον τομέα του Ποδοσφαίρου ενώ παράλληλα διδάσκει στις σχολές προπονητών της ΕΠΟ, καθώς και σε σεμινάρια του Παιδαγωγικού Ινστιτούτου και του ΥΠΕΠΘ για το ποδόσφαιρο στο σχολείο.
 
Υπήρξε παίκτρια και αρχηγός της 1ης γυναικείας ομάδας ποδοσφαίρου στην Ελλάδα της ΟΛΥΜΠΙΑΔΑ Θεσσαλονίκης (1979-83) και στην συνέχεια η 1η γυναίκα προπονήτρια ποδοσφαίρου.

Εργάστηκε από το 1985 ως προπονήτρια σε 2 ανδρικές και στις γυναικείες ομάδες  Ολυμπιάδα '96, Κένταυρος Λάρισας, ΑΟ Ηλιούπολη Θεσσαλονίκης. Κατέκτησε το Πρωτάθλημα Ελλάδος Γυναικών το 1997 με την ΑΟ Ηλιούπολη, ενώ με την αντρική ομάδα του Αποδοτού Ναυπάκτου (1985-1987) κατέκτησε το πρωτάθλημα Ε.Π.Σ. Αιτωλοακαρνανίας. Από το 2000 ανέλαβε Τεχνική σύμβουλος των γυναικείων Εθνικών ομάδων και την περίοδο 2002 -2004  ανέλαβε προπονήτρια της Ολυμπιακής ομάδας ποδοσφαίρου γυναικών, με την οποία συμμετείχε στους Ολυμπιακούς αγώνες της Αθήνας. Κάθισε στον πάγκο της εθνικής για 57 αγώνες (19 Νίκες, 12 Ισοπαλίες, 26 Ήττες) κάτι που αποτελεί αριθμό ρεκόρ. Παράλληλα,την ίδια περίοδο, ήταν και προπονήτρια της εθνικής ομάδας νεανίδων.

## Πηγές

* Ξανθή Κωνσταντινίδου, βιογραφικό στο womensoccer.gr

Κατηγορία:Έλληνες προπονητές γυναικείου ποδοσφαίρου
Κατηγορία:Έλληνες γυμναστές
Κατηγορία:Ελληνίδες ποδοσφαιρίστριες
Canonical Ltd.

Η **Canonical Ltd.** είναι μια εταιρία περιορισμένης ευθύνης (Ε.Π.Ε.) που ιδρύθηκε και χρηματοδοτείται από τον Νοτιοαφρικανό επιχειρηματία Μαρκ Σάτλγουορθ. Κύριος στόχος της Canonical είναι η ανάπτυξη και η προώθηση ελεύθερου λογισμικού.

Τα κεντρικά γραφεία της είναι στο Λονδίνο, ενώ ως έδρα της επιχείρησης θεωρείται η νήσος Μαν που βρίσκεται στο Ηνωμένο Βασίλειο.

## Έργα που χρηματοδοτούνται από την Canonical
Η Canonical έχει δημιουργήσει αρκετά έργα και τα υποστηρίζει ακόμη. Κυρίως έχει αναπτύξει ελεύθερο και ανοιχτού κώδικα λογισμικό (Foss) ή εργαλεία που αποσκοπούν στη βελτίωση της συνεργασίας μεταξύ ελεύθερου λογισμικού και των συνεισφερόντων.

### Λογισμικό ανοιχτού κώδικα
* Το λειτουργικό Ubuntu και διάφορες παραλλαγές του ως διανομές Linux:
** Ubuntu, μια διανομή Linux βασισμένη στο Debian με περιβάλλον εργασίας GNOME. 
** Kubuntu, ο πυρήνας του Ubuntu με περιβάλλον εργασίας KDE.
** Xubuntu, ο πυρήνας του Ubuntu με περιβάλλον εργασίας Xfce.
** Edubuntu, βελτιωμένος πυρήνας του Ubuntu ειδικά για εκπαιδευτικούς σκοπούς.
** Gobuntu, μια παραλλαγή του Ubuntu που αποτελείται εξ ολοκλήρου από το ελεύθερο λογισμικό.
** Ubuntu JeOS, μια αποτελεσματική εναλλακτική του Ubuntu ρυθμισμένη ειδικά για εικονικές συσκευές.
* Bazaar, ένα αποκεντρωμένο εργαλείο αναθεώρησης του συστήματος.
* OpenCD (εγκαταλείφθηκε), μια συλλογή από υψηλής ποιότητας, ελέυθερου και ανοιχτού κώδικα λογισμικό που προορίζονταν για τους χρήστες των Microsoft Windows.
* Storm, ένα διάγραμμα οντοτήτων-συσχετίσεων για την Python, μέρος του Launchpad.
* Upstart, μια οδηγούμενη από το γεγονός αντικατάσταση του εκκινητή init.

## Παραπομπές


## Εξωτερικοί σύνδεσμοι
* Canonical.com, Επίσημη ιστοσελίδα
* Ubuntu.com, Αρχική σελίδα του Ubuntu

Κατηγορία:Επιχειρήσεις υπολογιστών
Σουρντούλιτσα

Η **Σουρντούλιτσα** (Σερβικά: *Сурдулица/Surdulica*), είναι μια πόλη και δήμος της νοτιονανατολικής Σερβίας. Το 2002 ο πληθυσμός της πόλης ήταν 10.914, ενώ ο πληθυσμός του δήμου ήταν 22.190.

## Γεωγραφία
Η πόλη βρίσκεται σε ύψος 480 μετρων. Κοντά στην πόλη βρίσκεται η Λίμνη Βλάσινα. Γύρω από την πόλη υπάρχουν πολλές πηγές. Μέσα από την πόλη περνούν δυο ποταμοί, ο Βρλα και ο Ρομάνοβτσε.

## Ιστορία
Η πρώτη αναφορά στην πόλη γίνεται τον 13ο αιώνα. Απελευθερώθηκε από τους Τούρκους το τέλος του 19ου αιώνα. Σήμερα είναι μια μικρή βιομηχανική πόλη.

## Βομβαρδισμός από το NATO
Το 1999 έγινε κατά λάθος βομβαρδισμός του χωριού από αεροπλάνο του NATO με αποτέλεσμα το θάνατο 20 ανθρώπων.

## Σχολεία
Στην πόλη υπάρχουν δύο δημοτικά σχολεία (το Σχολείο Βουκ Κάρατζιτς και το Σχολείο Γιόβα Γιοβάνοβιτς Ζμάι) και αρκετά άλλα στα γύρω χωριά. Υπάρχουν τρία γυμνάσια, το "Γυμνάσιο Σβέτοζαρ Μάρκοβιτς", η "Αγροτική Σχολή Γιόζιφ Πάνσιτς" (στο ίδιο κτίριο με το Γυμνάσιο) και η "Τεχνική σχολή Νίκολα Τέσλα".

## Δημογραφία (απογραφή 2002)
Εθνότητες στο Δήμο Σουρδουλίτσας:
*Σέρβοι = 18,274
*Ρομά = 10,119
*Βούλγαροι = 1,004
*Γιουγκοσλάβοι = 106

## Εξωτερικοί σύνδεσμοι
*Surdulica

## Παραπομπές


Κατηγορία:Πόλεις της Σερβίας
Λεονίντ Κραβτσούκ

Ο **Λεονίντ Κραβτσούκ** (*Леонід Макарович Кравчук*, 10 Ιανουαρίου 1934 - 10 Μαΐου 2022) ήταν Ουκρανός πολιτικός. Υπήρξε ο πρώτος μετασοβιετικός πρόεδρος της χώρας, από τον Δεκέμβριο του 1991 έως τον Ιούλιο του 1994.

Γεννήθηκε στις 10 Ιανουαρίου 1934 στο Βέλιτι Ζίκιν, όταν ακόμα ήταν τμήμα της Πολωνίας και βίωσε την αλλαγή συνόρων μετά το τέλος του πολέμου, όταν το Βέλιτι Ζίκιν έγινε τμήμα της Ουκρανίας. Σπούδασε στο Πανεπιστήμιο του Κιέβου και κατόπιν δίδαξε πολιτική οικονομία, εντασσόμενος παράλληλα στο Κομμουνιστικό Κόμμα της Ουκρανίας. Σύντομα ανέβηκε στην κλίμακα της ιεραρχίας και ανήλθε σε υψηλά αξιώματα στους τομείς της προπαγάνδας και της ιδεολογίας (*[[αγκιτπρόπ]]*). Έγινε μέλος του ουκρανικού πολιτικού γραφείου *πολίτμπιρο* το 1989 και πρόεδρος της Βερκόβνα Ράντα το 1990, δηλαδή ανώτατος άρχων της Σοβιετικής Σοσιαλιστικής Δημοκρατίας της Ουκρανίας.

Όταν εκδηλώθηκε το πραξικόπημα κατά του Μιχαήλ Γκορμπατσόφ τον Αύγουστο του 1991, ο Κραβτσούκ αρχικά εκδηλώθηκε υπέρ της διατήρησης του αμιγώς κομμουνιστικού χαρακτήρα της ΕΣΣΔ. Ωστόσο, μετά την ήττα των πραξικοπηματιών άλλαξε κατεύθυνση και εκδηλώθηκε υπέρ εθνικιστικών ιδεών και της ανεξαρτησίας της Ουκρανίας. Τον Δεκέμβριο του 1991 ο Κραβτσούκ έγινε ο πρώτος πρόεδρος της Ουκρανίας που εκλέχθηκε άμεσα από τη λαϊκή ετυμηγορία.

Μετά από μια πολιτική κρίση όπου εμπλέκονταν ο Πρόεδρος και ο Πρωθυπουργός, ο Κραβτσούκ παραιτήθηκε από την Προεδρία, αλλά έθεσε υποψηφιότητα για μια δεύτερη θητεία ως Πρόεδρος το 1994. Ηττήθηκε από τον πρώην πρωθυπουργό του, Λεονίντ Κούτσμα, ο οποίος διετέλεσε πρόεδρος για δύο θητείες. Μετά την προεδρία του ο Κραβτσούκ ήταν ενεργός στην ουκρανική πολιτική, διατελώντας ως Αναπληρωτής του Λαού της Ουκρανίας στην Ουκρανική Βουλή και ως ηγέτης της κοινοβουλευτικής ομάδας του Σοσιαλδημοκρατικού Κόμματος της Ουκρανίας (ενωμένο) από το 2002 έως το 2006. Μέχρι τον θάνατό του, παρέμεινε πολιτικά ανενεργός.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Ουκρανίας
Κατηγορία:Πρόεδροι του Ουκρανικού κοινοβουλίου
Κατηγορία:Ουκρανοί βουλευτές
Κατηγορία:Σοβιετικοί πολιτικοί
Αντόλφ Μουζίτο

Ο **Αντόλφ Μουζίτο** (Adolphe Muzito) είναι οικονομολόγος και πολιτικός από τη Λαϊκή Δημοκρατία του Κονγκό, πρωθυπουργός στη χώρα αυτή από τις 10 Οκτωβρίου του 2008 έως τις 6 Μαρτίου του 2012. Κατάγεται από το Μπαντούντου. 

## Καριέρα
Γεννήθηκε το 1957 στην Γκουνγκού της επαρχίας Κουιλού. Είναι μέλος του Ενωμένου Κόμματος Λουμουμπιστών (PALU) και επί πρωθυπουργίας του προκατόχου του, Αντουάν Γκιζένγκα ήταν υπουργός προϋπολογισμού (υπουργοποιήθηκε στις 5 Φεβρουαρίου του 2007). Μετά την παραίτηση του Γκιζένγκα από την πρωθυπουργία στις 25 Σεπτεμβρίου του 2008 για λόγους υγείας, ο Μουζίτο διορίστηκε στη θέση του από το Ζοζέφ Καμπιλά, στις 10 Οκτωβρίου του 2008. 

Η κυβέρνησή του διορίστηκε στις 26 Οκτωβρίου του 2008 και εκτός από τον ίδιο τον Μουζίτο περιελάμβανε 53 μέλη. Τα περισσότερα μέλη της κυβέρνησης ανήκαν στο Λαϊκό Κόμμα για την Ανασυγκρότηση και τη Δημοκρατία.

## Παραπομπές


Κατηγορία:Πρωθυπουργοί της Λαϊκής Δημοκρατίας του Κονγκό
Κατηγορία:Οικονομολόγοι
Πάουλο Κασόμα

Ο **Αντόνιο Πάουλο Κασόμα** (, 6 Ιουνίου 1951 - ) είναι πολιτικός από την Ανγκόλα, που χρημάτισε ο τελευταίος πρωθυπουργός του αφρικανικού κράτους από τις 30 Σεπτεμβρίου του 2008 ως τις 4 Φεβρουαρίου 2010, οπότε η θέση καταργήθηκε. Από το 2010 ως το 2012 χρημάτισε πρόεδρος της Εθνοσυνέλευσης της Αγκόλας.

## Βιογραφία
### Νεανικά χρόνια
Γεννήθηκε στο δήμο Ρανγκέλ, στην πρωτεύουσα Λουάντα. Σπούδασε ηλεκτρολόγος μηχανολόγος.

### Πολιτική σταδιοδρομία
Από το 1978 ως το 1979 ο Κασόμα ήταν υφυπουργός Αμύνης, αρμόδιος για Όπλα και για Τεχνολογία. Στη συνέχεια ορίστηκε υφυπουργός συγκοινωνιών και επικοινωνιών από το 1989 ως το 1992. Στις 9 Απριλίου του 1992 έγινε υπουργός Εδαφικής Διοίκησης.
Στη συνέχεια ανέλαβε κυβερνήτης της επαρχίας Χουάμπο και πρώτος γραμματέας του Λαϊκού Κινήματος για την Απελευθέρωση της Ανγκόλας (MPLA) στην επαρχία αυτή. Ο Κασόμα έδωσε την ευκαιρία σε πολλούς λευκούς γεωργούς, οι οποίοι είχαν χάσει τη γη τους λόω του αναδασμού στη Ζιμπάμπουε, να εγκατασταθούν ξανά στην επαρχία Χουάμπο, σε 10.000 εκτάρια παραμελημένης γης. Αυτό έγινε ειδικά στην Τσιπίπα, ενώ τους επιτράπηκε να καλλιεργήσουν καλαμπόκι. Ο Κασόμα εξελέγη στο Πολιτικό Γραφείο του MPLA από το 5ο τακτικό συνέδριο του Κινήματος, το Δεκέμβριο του 2003.

### Πρωθυπουργία
Έπειτα από τη νίκη του κόμματός του στις βουλευτικές εκλογές το Σεπτέμβριο, ο Κασόμα επελέγη από το Πολιτικό Γραφείο του κινήματός του ως πρωθυπουργός, στις 26 Σεπτεμβρίου του 2008. Ο Πρόεδρος Ζοζέ Εντουάρντο ντος Σάντος διόρισε επίσημα (30 Σεπτεμβρίου) τον Κασόμα στην πρωθυπουργία και με το ίδιο διάταγμα ο Κασόμα έπαψε να είναι Κυβερνήτης της επαρχίας Χουάμπο. Η ορκωμοσία του νέου πρωθυπουργού έγινε την ίδια μέρα ενώπιον του Προέδρου, στο Προεδρικό Μέγαρο στη Λουάντα. Την επομένη ημέρα διορίστηκε και η κυβέρνησή του, με 35 μέλη, από τα οποία τα 17 αποτελούσαν νέα πρόσωπα στην κυβέρνηση.

Το 2010 η θέση του Πρωθυπουργού καταργήθηκε.

Στις 28 Ιουνίου 2013 ο Κασόμα διορίστηκε πρόεδρος της Επιτροπής των Διευθυντών της Banco Espírito Santo Angola, μιας μεγάλης τράπεζας στην Ανγκόλα. Συνακόλουθα αντικαταστάθηκε στην βουλευτική έδρα του στις 18 Ιουλίου 2013.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Ανγκόλας
Κωνσταντίνος Μοσχόπουλος

Ο **Κωνσταντίνος Μοσχόπουλος** (1854 - 1942) ήταν Έλληνας στρατηγός που συμμετείχε στους Βαλκανικούς Πολέμους.

Γεννήθηκε στη Κωνσταντινούπολη το 1854. Σπούδασε στη Σχολή Ευελπίδων από την οποία εξήλθε το 1877 με τον βαθμό του ανθυπολοχαγού πυροβολικού. Μετείχε στον Ελληνοτουρκικό πόλεμο του 1897 διοικώντας πυροβολαρχία. Στους Βαλκανικούς Πολέμους ήταν διοικητής της 4ης Μεραρχίας δια της οποίας και καταλήφθηκαν τα Ιωάννινα. Στις τελευταίες φάσεις του Β' Βαλκανικού Πολέμου διοίκησε ως υποστράτηγος τμήματα της Στρατιάς εκ των 4ης και 2ης Μεραρχιών. Μετά το πέρας του πολέμου προάχθηκε σε αντιστράτηγο και ανέλαβε τη διοίκηση του Γ΄ Σώματος Στρατού, την αρχηγία του Γενικού Επιτελείου και τελευταία τη Στρατιωτική Διοίκηση Ηπείρου και Κερκύρας. Την περίοδο 1911 - 1912 διετέλεσε αρχηγός της Χωροφυλακής.  

Αποστρατεύθηκε στις 25 Απριλίου του 1920. Το 1922 διορίσθηκε Γενικός Διοικητής Θεσσαλονίκης. Πέθανε το 1942.

## Παραπομπές


Κατηγορία:Έλληνες αξιωματικοί του πυροβολικού
Μ
Κατηγορία:Α΄ Βαλκανικός Πόλεμος
Κατηγορία:Β΄ Βαλκανικός Πόλεμος
Κατηγορία:Αρχηγοί Γενικού Επιτελείου Στρατού (Ελλάδα)
Κατηγορία:Αρχηγοί Ελληνικής χωροφυλακής